Río Millars

Iste articlo ye sobre o río Millars que dende a provincia de Teruel desaugua en a mar Mediterrania; ta o río d'o mesmo nombre afluent d'o río Magre, se veiga Río Millars (río Magre).

Millars (en castellano Mijares) ye un río d'a cuenca mediterrania d'a peninsula Iberica que naixe en Lo Castellar, provincia de Teruel (Aragón), en a sierra de Gúdar, a bels 1.600 metros d'altaria. En dirección nord-ueste sud-este, dentra a lo nord-ueste d'o País Valenciano por a comarca de l'Alto Millars, a on se troba l'entibo d'Arenós, pasa por Montanellos, Cirat, Aranyuel, Toga, Torrechiba, Vallat, Fanzara, y s'endreza ta la Plana Baixa por Ribesalbes, a on bi ha l'entibo de Sitjar. Dimpués contina por o termin d'Onda, o d'Almazora, a lo norte, y o de Villa-reyal y Borriana a lo sud. En o suyo zaguer trampo fa de muga entre a Plana Baixa y a Plana Alta y desemboca en a mar Mediterrania entre Almazora y Borriana en Les Goles.

Tien 156 km de longaria, una cuenca de 4.028 km² y un cabal meyano de 14,72 m³/s en Cirat.

 Toponimia 
Claudio Ptolomeu escribió:


En lo diccionario geográfico-histórico de la España antigua dicen:

Talment relacionato con o presunto antigo nombre d'o Millars, en o termin de Murviedro bi heba una alquería en tiempos d'a reconquiesta dita Torrillas.

Atamas d'a identificación d'o Turulis con o Millars que fació Miguel Cortés y López, o Turulis fue identificato con o Guadalaviar.

 Vinclos externos 

*